Живот :: Юнал Лютфи стана щастлив дядо 19min.bg
240 лв. за бабите, ако гледат внучетата си
Допълнително ежемесечно възнаграждение ...
Юнал Лютфи стана щастлив дядо
Видян 1082 пъти | Коментари 0
Депутатът от ДПС Юнал Лютфи, е щастлив дядо на мъжко внуче, което се роди в в петък вечерта в АГ-болница "Свети Лазар". Синът му Еди и снаха му Силвия три дни приемат поздрави от близки и приятели за бебето, с елегантни мерки от 2.600 кг и 47 см ръст.
Щастливите родители ще бъдат сред гостите на предстоящия Бабинден на 20 януари в хотел Шератон, където напълно обновената болница "Свети Лазар" ще събере политици, спортни звезди и представители на бизнеса. Освен празника на родилната помощ, домакините на вечерта д-р д-р Тияна и Валентин Николови ще отпразнуват и 12-ата годишнина от създаването на болницата, нейното мащабно разширение и обновяване.
Разноцветни политици, избрали "Свети Лазар" за родилен дом на децата им, са поканени на празника - евродепутатът Кристиян Вигенин, бившите зам.-министри Красимир Катев и Камен Пенков, депутатите от ГЕРБ Йоана Кирова и Добрин Димитров, ДПС-депутатът Камен Костадинов, както и преуспелите бизнесмени, начело със собствениците на фирма "Градус", модна къща "Агресия", винпром "Пещера" и много други.
Шампионите не само в спорта, но и в бащинството - Емил Кременлиев, Тити Папазов, Чавдар Янков, Христо Йовов, Димитър Бербатов, Валери Божинов, Георги Бачев и половинките им също са поканени да празнуват Бабинден с АГ-болницата, в която се родиха децата им.
Преди месец "Свети Лазар" получи специалната награда на годишната церемония за луксозно строителство и архитектура VIP PROPERTY AWARDS. С разширението болницата придоби обща площ от впечатляващите 2800 кв. м. По време на празничната вечер ще бъде представена новата й фасада от композитен материал, с термо-изолация, нова вертикална планировка с паркинг места, топла връзка между двете сгради. Новият интериор, освен солидната ивнестиция в изцяло нова медицинска апаратура, включва също нов операционен блок, който съдържа помощни подготвителни помещения, операционна зала и реанимация, нов ин витро център, с нова лаборатория, нова клинична лаборатория и нова микробиологична лаборатория.
"Свети Лазар" разполага вече и с нов детски сектор и нови болнични стаи. Добавен е още един акушеро-гинекологичен кабинет, а приемната за пациенти е значително разширена.
внуче , дядо, Лютфи, щастлив, Юнал